Source: http://www.ppsone.sk/nahradne-plnenie/
Timestamp: 2019-03-26 21:14:42+00:00
Document Index: 8593327

Matched Legal Cases: ['§ 64', '§ 49', '§ 63', '§ 49', '§ 65', '§ 49']

Náhradné plnenie ÚPSVaR za nezamestnanie ZŤP
Podľa § 64 horeuvedeného zákona môže zamestnávateľ zadávať zákazky na účely plnenia povinného podielu zamestnávania občanov so zdravotným postihnutím. Na započítanie jedného občana so zdravotným postihnutím je potrebné zadať zákazku chránenej dielni vo výške 0,8 násobku celkovej ceny práce podľa § 49 ods. 4, čo predstavuje za rok 2010 sumu 780 €.
Výrobky alebo služby je možné odoberať od chránenej dielne alebo chráneného pracoviska, akým je chránená dielňa PPS One. Na započítanie počtu občanov so zdravotným postihnutím podľa § 63 ods. 1 písm. d) zákona, ktorých si zamestnávateľ môže započítať, je potrebné odobrať výrobky alebo služby vo výške podielu celkovej sumy platieb za odobrané výrobky alebo služby v kalendárnom roku, za ktorý týmto spôsobom zamestnávateľ plní povinnosť v hodnote 0,8 násobku celkovej ceny práce podľa § 49 ods. 4, čo predstavuje za rok 2010 sumu 780 €.
Neplatca DPH započítava do ceny zákazky alebo do ceny odobratých výrobkov alebo služieb z chránenej dielne aj daň z pridanej hodnoty.
Platca DPH nezapočítava do ceny zákazky alebo do ceny odobratých výrobkov alebo služieb z chránenej dielne daň z pridanej hodnoty vo výške, v akej mu vznikne nárok na jej odpočítanie podľa zákona č. 222/2004 Z.z. o dani z pridanej hodnoty v znení neskorších predpisov.
Podľa § 65 zákona je každý zamestnávateľ, ktorý nezamestnáva ZŤP osoby, a ani nezadáva zákazky či neodoberá výrobky alebo služby od chránenej dielne povinný zaplatiť odvod ÚPSVaRu vo výške 0,9 násobku celkovej ceny práce podľa § 49 ods. 4 (za jedného občana je odvod 877 €).
Chránená dielňa | Náhradné plnenie | Výrobky | Kontakty